Íslandsmótið í loftskammbyssu fór fram í Egilshöll sl. laugardag . Góð þátttaka var í mótinu en alls tóku 25 þátt . Ásgeir Sigurgeirsson úr Skotfélagi Reykjavíkur setti tvö Íslandsmet á mótinu . Hann bætti eigið met , án final um 3 stig og síðan aftur eigið met með final um 1,1 stig . Glæsilegur árangur hjá Ásgeiri sem er að stimpla sig inn sem einn af bestu skotmönnum Evrópu . Skotfélag Akraness átti níu keppendur í mótinu . Keppt er í fjórum styrkleikaflokkum og unglingaflokkum á Íslandsmóti . SKA konurnar Jóhanna Heiður Gestsdóttir hafnaði í öðru sæti kvenna og Guðbjörg Perla Jónsdóttir varð Íslandsmeistari stúlkna . Hjá körlunm í þriðja flokki náði Ómar Jónsson öðru sæti og Þorsteinn Björnsson því þriðja . Í Núllflokki varð Birkir Óskarsson Íslandsmeistari og fluttist upp um flokk , Ingvar Vilbergsson lenti í öðru sæti og Óskar Arnórsson í því þriðja . Þeir keppa allir fyrir SKA . A - Lið SKA skipað Ómari Jónssyni , Guðmundi Sigurðssyni og Jóni Ólasyni náði þriðja sæti í liðakeppni og vantaði aðeins fimm stig upp á að velta B liði Skotfélags Reykjavíkur úr öðru sæti . Sjá mynd .